ᱯᱨᱚᱵᱷᱟᱠᱚᱨ ᱠᱤᱥᱠᱩ

ᱯᱨᱚᱵᱷᱟᱠᱚᱨ ᱠᱤᱥᱠᱩ ᱫᱚ ᱯᱚᱪᱷᱤᱢ ᱵᱟᱝᱞᱟ, ᱨᱟᱱᱤᱜᱚᱧᱡᱽ ᱨᱤᱱᱤᱡ ᱢᱤᱫ ᱥᱤᱧᱚᱛᱤᱭᱟᱹ ᱵᱚᱠᱥᱚᱨ ᱠᱟᱱᱟᱭ, ᱡᱟᱦᱟᱸᱭ ᱫᱚ ᱘᱐ ᱠᱤᱞᱳᱜᱨᱟᱢ ᱠᱷᱮᱞᱚᱸᱰ ᱦᱮᱯᱨᱟᱣ ᱨᱮ ᱵᱚᱠᱥᱤᱝ ᱞᱟᱹᱜᱤᱫ ᱛᱮ ᱵᱟᱰᱟᱭᱚᱜᱼᱟ ᱾ ᱒᱐᱒᱔ ᱥᱮᱨᱢᱟ ᱨᱮ  ᱱᱮᱯᱟᱞ ᱨᱮᱱᱟᱜ ᱯᱳᱠᱷᱚᱨᱟ ᱨᱮ ᱦᱩᱭᱮᱱ ᱤᱱᱰᱳ-ᱱᱮᱯᱟᱞ ᱭᱩᱛᱷ ᱪᱟᱢᱯᱤᱭᱟᱱᱥᱤᱯ ᱨᱮ ᱥᱚᱱᱟ ᱢᱮᱰᱟᱞ ᱡᱤᱛᱠᱟᱹᱨ ᱠᱟᱛᱮ ᱩᱱᱤ ᱧᱩᱛᱩᱢᱮ ᱧᱟᱢ ᱟᱠᱟᱫᱼᱟ ᱾

 ᱮᱛᱚᱦᱚᱵ ᱡᱤᱭᱚᱱ ᱟᱨ ᱥᱮᱪᱮᱫ 
ᱯᱨᱚᱵᱷᱟᱠᱚᱨ ᱠᱤᱥᱠᱩ ᱫᱚ ᱯᱚᱪᱷᱤᱢ ᱵᱟᱝᱞᱟ, ᱨᱟᱱᱤᱜᱚᱧᱡᱽ ᱨᱮ ᱢᱤᱫ ᱥᱟᱱᱛᱟᱲ ᱟᱹᱫᱤᱵᱟᱹᱥᱤ ᱥᱟᱶᱛᱟ ᱡᱟᱱᱟᱢ ᱞᱮᱱᱟᱭ ᱾ ᱟᱡ ᱵᱟᱵᱟᱣᱟᱜ ᱧᱩᱛᱩᱢ ᱫᱚ ᱵᱤᱥᱩ ᱠᱤᱥᱠᱩ ᱠᱟᱱᱟ᱾ ᱩᱱᱤ ᱫᱚ ᱠᱚᱢ ᱩᱢᱮᱨ ᱠᱷᱚᱱ ᱜᱮ ᱵᱚᱠᱥᱤᱝ ᱨᱮ ᱥᱮᱞᱮᱫ ᱮ ᱮᱛᱚᱦᱚᱵ ᱞᱮᱫ-ᱟ, ᱡᱟᱦᱟᱸ ᱫᱚ ᱠᱷᱮᱞᱚᱸᱰ ᱟᱨ ᱟᱹᱫᱤᱵᱟᱹᱥᱤ ᱜᱟᱶᱛᱟ ᱠᱚᱣᱟᱜ ᱜᱚᱲᱚ ᱥᱚᱦᱚᱫ ᱛᱮ ᱩᱱᱤᱭᱟᱜ ᱡᱤᱭᱚᱱ ᱨᱮ ᱡᱟᱸᱦᱟᱱ ᱮᱴᱠᱮᱴᱚᱬᱮ ᱫᱚ ᱵᱟᱭ ᱥᱤᱨᱡᱚᱱ ᱞᱮᱱᱟ, ᱡᱟᱛᱮ ᱱᱤᱛᱚᱜ ᱥᱟᱱᱛᱟᱲ ᱥᱟᱶᱛᱟ ᱞᱟᱹᱜᱤᱫ ᱫᱤᱥᱚᱢ ᱨᱮ ᱧᱩᱛᱩᱢ ᱮ ᱠᱟᱢᱟᱣ ᱟᱠᱟᱫᱼᱟ ᱾ ᱠᱤᱥᱠᱩᱣᱟᱜ ᱴᱮᱞᱮᱱᱴ ᱟᱨ ᱟᱹᱭᱫᱟᱹᱨᱤ ᱛᱮ ᱩᱱᱤ ᱫᱚ ᱟᱡᱟᱜ ᱥᱟᱶᱛᱟ ᱨᱮ ᱢᱤᱫ ᱧᱩᱛᱩᱢᱟᱱ ᱠᱷᱮᱞᱚᱸᱰᱤᱭᱟᱹᱭ ᱵᱮᱱᱟᱣ ᱟᱠᱟᱱᱟ, ᱡᱟᱦᱟᱸᱭ ᱫᱚ ᱱᱚᱣᱟ ᱴᱚᱴᱷᱟ ᱨᱮ ᱟᱹᱰᱤ ᱜᱟᱱ ᱠᱚᱲᱟ ᱠᱷᱮᱞᱚᱸᱰ ᱮᱱᱮᱡᱤᱭᱟᱹ ᱠᱚ ᱢᱤᱫ ᱦᱚᱨᱮ ᱩᱫᱩᱜ ᱟᱠᱟᱫ ᱠᱚᱣᱟ᱾

 ᱠᱮᱨᱤᱭᱚᱨ 
ᱠᱤᱥᱠᱩ ᱫᱚ ᱡᱟᱹᱛᱤᱭᱟᱹᱨᱤ ᱟᱨ ᱡᱮᱡᱟᱹᱛᱤᱭᱟᱹᱨᱤ ᱦᱮᱯᱨᱟᱣ ᱨᱮ ᱟᱹᱰᱤᱜᱟᱱ ᱢᱮᱰᱮᱞ ᱮ ᱟᱢᱮᱴ ᱟᱠᱟᱫ-ᱟ ᱾  ᱒᱐᱒᱔ ᱥᱮᱨᱢᱟ ᱨᱮ ᱠᱤᱥᱠᱩ ᱫᱚ ᱱᱮᱯᱟᱞ ᱨᱮᱱᱟᱜ ᱯᱳᱠᱷᱚᱨᱟ ᱨᱮ ᱤᱱᱰᱚ-ᱱᱮᱯᱟᱞ ᱭᱩᱛᱷ ᱪᱟᱢᱯᱤᱭᱟᱱᱥᱤᱯ ᱨᱮ ᱥᱤᱧᱚᱛ ᱫᱤᱥᱚᱢ ᱨᱤᱱᱤᱡ ᱥᱚᱦᱮᱫ ᱞᱮᱠᱟᱛᱮ ᱘᱐ ᱠᱤᱞᱳᱜᱨᱟᱢ ᱨᱮᱭ ᱦᱮᱯᱨᱟᱣ ᱞᱮᱫ-ᱟ ᱾ ᱫᱤᱥᱚᱢ ᱡᱟᱠᱟᱛ ᱠᱷᱚᱱ ᱔᱕ ᱜᱚᱴᱟᱝ ᱠᱷᱮᱞᱚᱸᱰᱤᱭᱟ. ᱠᱚ ᱢᱩᱫᱽ ᱨᱮ ᱠᱤᱥᱠᱩ ᱫᱚ ᱵᱚᱠᱥᱤᱝ ᱤᱵᱷᱮᱱᱴ ᱨᱮ ᱥᱚᱱᱟ ᱢᱮᱰᱮᱞ ᱧᱟᱢ ᱠᱟᱛᱮ ᱥᱤᱧᱚᱛᱤᱭᱟᱹ ᱵᱚᱠᱥᱤᱝ ᱨᱮ ᱟᱡᱟᱜ ᱴᱷᱟᱶ ᱮ ᱢᱟᱨᱟᱝ ᱠᱮᱫᱼᱟ ᱾

 ᱱᱤᱡᱮᱨ ᱡᱤᱭᱚᱱ 
ᱠᱤᱥᱠᱩ ᱫᱚ ᱟᱡᱟᱜ ᱥᱟᱶᱛᱟ ᱥᱟᱶ ᱡᱩᱲᱟᱹᱣ ᱢᱮᱱᱟᱜ ᱟᱠᱟᱫ ᱮᱭᱟ  ᱡᱟᱸᱦᱟ ᱫᱚ ᱨᱟᱱᱤᱜᱚᱧᱡᱽ ᱨᱮᱱ ᱟᱹᱫᱤᱵᱟᱹᱥᱤ ᱥᱟᱶ ᱩᱱᱤᱭᱟᱜ ᱥᱟᱹᱜᱟᱹᱭ ᱟᱹᱰᱤ ᱢᱟᱨᱟᱝ ᱜᱮᱭᱟ ᱟᱹᱫᱤᱵᱟᱹᱥᱤ ᱥᱟᱶᱛᱟ ᱨᱮ ᱥᱩᱯᱩᱨ ᱥᱟᱹᱜᱟᱹᱭ ᱫᱚᱦᱚ ᱨᱮ ᱟᱡ ᱟᱹᱰᱤ ᱜᱚᱨᱚᱵᱽ ᱮ ᱟᱴᱠᱟᱨ-ᱟ ᱾

 ᱥᱟᱹᱠᱷᱭᱟᱹᱛ 

 ᱵᱟᱦᱨᱮ ᱡᱚᱱᱚᱲ 

ᱛᱷᱚᱠ:ᱡᱤᱣᱤᱫ ᱦᱚᱲ
ᱛᱷᱚᱠ:ᱵᱚᱠᱥᱟᱨ
ᱛᱷᱚᱠ:ᱥᱤᱧᱚᱛᱤᱭᱟᱹ ᱠᱷᱮᱞᱚᱸᱰᱤᱭᱟᱹ